**ព្រះរាជាណាចក្រកម្ពុជា**

**ជាតិ សាសនា ព្រះមហាក្សត្រ**

rr°ss

**ក្រសួងអប់រំ យុវជន និងកីឡា**

**សាកលវិទ្យាល័យគ្រប់គ្រង និងសេដ្ឋកិច្ច**

3

គោលការណ៍ និងបទបញ្ជា

ស្តីពី

ការប្រើប្រាស់បន្ទប់ពិសោធន៍ និងបន្ទប់អនុវត្តភាសា

-បានឃើញព្រះរាជក្រឹត្យ នស/រកត/០៣០៣/១២៩ ចុះថ្ងៃទី ៣១ ខែ មីនា ឆ្នាំ ២០០៣ ស្តីពីការទទួលស្គាល់គុណភាពអប់រំឧត្តមសិក្សា

-បានឃើញអនុក្រឹត្យលេខ ០១ អនក្រ ចុះថ្ងៃទី ២០ ខែ មករា ឆ្នាំ ១៩៩២ ស្តីពីការបង្កើត និងការគ្រប់គ្រងគ្រឹះស្ថានឧត្តមសិក្សា និងសិក្សាឯកទេស

-បានឃើញអនុក្រឹត្យលេខ ២៥ អនក្រ.បក ចុះថ្ងៃទី ០៧ខែ មីនា ឆ្នាំ ២០០៦ ស្តីពីការ ទទួលស្គាល់ការប្រែក្លាយ ពីវិទ្យាស្ថានគ្រប់គ្រង និងសេដ្ឋកិច្ចទៅជា សាកលវិទ្យាល័យគ្រប់គ្រង និងសេដ្ឋកិច្ច ដោយរាជរដ្ឋាភិបាល នៃព្រះរាជាណាចក្រកម្ពុជា

-យោងតាមលក្ខន្តិកៈទូទៅស្តីពីការគ្រប់គ្រង និងការប្រព្រឹត្តទៅ របស់សាកលវិទ្យាល័យគ្រប់គ្រង និងសេដ្ឋកិច្ច

-អនុលោមតាមការចាំបាច់របស់សាកលវិទ្យាល័យ

ដើម្បីប្រសិទ្ធភាពក្នុងការគ្រប់គ្រងបន្ទប់ពិសោធន៍ និងបន្ទប់អនុវត្តភាសា ឲ្យមានសណ្តាប់ធ្នាប់ និង មានរបៀបរៀបរយល្អ គណៈគ្រប់គ្រងសាកលវិទ្យាល័យគ្រប់គ្រង និងសេដ្ឋកិច្ច បានដាក់ចេញនូវគោលការណ៍ដូចខាងក្រោម៖

ជំពូក ១

បញ្ញាត្តិទូទៅ

ប្រការ១ គោលការណ៍នេះមានឈ្មោះថា “​ **គោលការណ៍ និងបទបញ្ជាស្តីពីការប្រើប្រាស់បន្ទប់ពិសោធន៍ និងបន្ទប់អនុវត្តភាសា** ”ត្រូវបានរៀបចំចង​​ក្រងឡើង និងអនុម័តឱ្យប្រើប្រាស់ដោយថ្នាក់ដឹកនាំសាកលវិទ្យាល័យក្នុងគោលដៅនិងព្រំដែន អនុវត្តចំពោះក្របខ័ណ្ឌ របស់សាកលវិទ្យាល័យគ្រប់គ្រង និងសេដ្ឋកិច្ច នៅគ្រប់ទីតាំងទាំងអស់ដែលមាននៅក្នុងព្រះរាជាណាចក្រកម្ពុជា។

ប្រការ២ គោលការណ៍នេះ មានគោលបំណង ទុកជាមូលដ្ឋានក្នុងការតម្រង់ទិសចំពោះការចូលបន្ទប់ពិសោធន៍ និងការអនុវត្តភាសា របស់បុគ្គលិក សាស្រ្តាចារ្យ និងនិស្សិត ដើម្បីឱ្យទទួលបានសមភាព តម្លាភាព និងប្រសិទ្ធភាព។

ជំពូក ២

លក្ខខណ្ឌចូលបន្ទប់ពិសោធន៍ និងបន្ទប់អនុវត្តភាសា

ក- បន្ទប់ពិសោធន៍

ប្រការ៣ និស្សិតទាំងអស់ដែលអាចចូលបន្ទប់ពិសោធន៍បានលុះត្រាតែ សិក្សាលើមហាវិទ្យាល័យដែលពាក់ព័ន្ធនឹងការងារពិសោធន៍ដូចជា មហាវិទ្យាល័យកសិកម្ម និង អភិវឌ្ឍន៍ជនបទ និងមហាវិទ្យាល័យស្ថាបត្យកម្ម និងវិស្វកម្មសំណង់ស៊ីវិល។

ប្រការ៤ និស្សិតទាំងអស់កំពុងសិក្សានៅសាកលវិទ្យាល័យ។ ដោយឡែកចំពោះនិស្សិតធ្លាប់ចុះឈ្មោះចូលរៀនប៉ុន្តែបានឈប់សិក្សា ឫនិស្សិតបានព្យួរការសិក្សាមិនត្រូវបានអនុញ្ញាតឡើយ។

ប្រការ៥ និស្សិតទាំងអស់អាចចូលបន្ទប់ពិសោធន៍ លុះត្រាតែបានឆ្លងកាត់ការសិក្សាលើមុខវិជ្ជាមូលដ្ឋានដែលទាក់ទងនឹងការពិសោធន៍។

ប្រការ៦ និស្សិតទាំងអស់អាចចូលបន្ទប់ពិសោធន៍បានលុះត្រាមានការដឹកនាំពីសាស្រ្តាចារ្យប្រចាំមុខវិជ្ជា។

ខ- បន្ទប់អនុវត្តភាសា

ប្រការ៧ និស្សិត បុគ្គលិក និងសាស្រ្តាចារ្យទាំងអស់អាចចូលអនុវត្តភាសាបានលុះត្រាតែកំពុងសិក្សា ឫធ្វើការ ឫបង្រៀននៅសាកលវិទ្យាល័យ។

ប្រការ៨ និស្សិត បុគ្គលិក និងសាស្រ្តាចារ្យទាំងអស់អាចចូលអនុវត្តភាសាបានគ្រប់ពេល ក្រៅពីម៉ោងសិក្សា ម៉ោងការងារ និងម៉ោងបង្រៀនរបស់ខ្លួន។

ប្រការ៩ និស្សិត បុគ្គលិក និងសាស្រ្តាចារ្យទាំងអស់ត្រូវបង្ហាញប័ណ្ណសម្គាល់ខ្លួនដល់មន្រ្តីប្រចាំការក្នុងបន្ទប់ អនុវត្តភាសា។

ប្រការ១០ ចំពោះនិស្សិតដែលសិក្សាមហាវិទ្យាល័យសិល្បៈមនុស្សសាស្រ្ត និងភាសាបរទេស ត្រូវបានអនុញ្ញាតចូលអនុវត្តតាមកាលវិភាគដែលបានកំណត់ដោយសាស្រ្តាចារ្យប្រចាំមុខវិជ្ជានីមួយៗ និងមានការដឹកនាំផ្ទាល់ពីសាស្រ្តាចារ្យ។

ប្រការ១១ និស្សិត បុគ្គលិក និងសាស្រ្តាចារ្យទាំងអស់មានសិទ្ធិស្មើរគ្នាក្នុងការចូលអនុវត្តភាសា។

ជំពូក ៣

បទបញ្ជាពេលចូលបន្ទប់ពិសោធន៍ និងបន្ទប់អនុវត្តភាសា

ក- បន្ទប់ពិសោធន៍

ប្រការ១២ និស្សិតទាំងអស់ត្រូវចូលបន្ទប់ពិសោធន៍ តាមការកំណត់របស់សាកលវិទ្យាល័យ។

ប្រការ១៣និស្សិតទាំងអស់ពេលចូលបន្ទប់ពិសោធន៍ត្រូវរក្សាភាពស្ងៀមស្ងាត់ មិនត្រូវជជែកគ្នា ឬឡូឡានាំឱ្យរំខានអ្នកដ៏ទៃឡើយ។

ប្រការ១៤និស្សិតទាំងអស់មិនត្រូវបានអនុញ្ញាតឱ្យចូលបន្ទប់ពិសោធន៍ដោយគ្មានការអនុញ្ញាតឡើយ។

ប្រការ១៥និស្សិតទាំងអស់មិនត្រូវប៉ះពាល់អ្វីក្រៅពីការអនុញ្ញាតឡើយ។

ប្រការ១៦និស្សិតទាំងអស់ត្រូវយកចិត្តទុកដាក់ពិនិត្យ សង្កេត និងកត់ត្រារាល់ការពិសោធន៍។

ប្រការ១៧និស្សិតទាំងអស់មិនត្រូវយកសម្ភារៈផ្សេងៗចូលក្នុងបន្ទប់ពិសោធន៍ឡើយ។

ខ- បន្ទប់អនុវត្តភាសា

ប្រការ១៨និស្សិត បុគ្គលិក និងសាស្រ្តាចារ្យទាំងអស់ពេលចូលបន្ទប់ពិសោធន៍ត្រូវរក្សាភាពស្ងៀមស្ងាត់ មិនត្រូវជជែកគ្នា ឬឡូឡានាំឱ្យរំខានអ្នកដ៏ទៃឡើយ។

ប្រការ១៩មិនអនុញ្ញាតឲ្យនិស្សិត សាស្រ្តាចារ្យ និងបុគ្គលិកទាំងអស់មើលទូរទស្សន៍ដែលនិយាយភាសាខ្មែរឡើយ។ អនុញ្ញាតឱ្យស្តាប់ និងមើលទូរទស្សន៍ដែលនិយាយភាសាអង់គ្លេស និងទាក់ទងនឹងការសិក្សា។

ប្រការ២០និស្សិត សាស្រ្តាចារ្យ និងបុគ្គលិកទាំងអស់ត្រូវកត់ឈ្មោះជាប្រចាំរៀងរាល់ពេលចូលក្នុងបន្ទប់ អនុវត្តភាសា។

ប្រការ២១ រាល់ការចូលអនុវត្តភាសានិស្សិត សាស្រ្តាចារ្យ និងបុគ្គលិកទាំងអស់ ត្រូវប្រុងប្រយ័ត្ន ថែរក្សាឧបករណ៍ស្តាប់ជានិច្ច មិនអនុញ្ញាតឱ្យប្រើប្រាស់ឧបករណ៍មួយរួមគ្នាឡើយ។

ប្រការ២២ រាល់ការប្រព្រឹត្តផ្ទុយពីបទបញ្ជាខាងលើ មិនអនុញ្ញាតឲ្យប្រើប្រាស់បន្តទៅទៀតឡើយ។

ប្រការ២៣ មិនអនុញ្ញាតឲ្យនិស្សិត សាស្រ្តាចារ្យ និងបុគ្គលិកទាំងអស់យកចំណីអាហារមកញ៉ាំនៅក្នុងបន្ទប់ អនុវត្តភាសាឡើយ។

ប្រការ២៤ មិនអនុញ្ញាតឲ្យនិស្សិត សាស្រ្តាចារ្យ និងបុគ្គលិកទាំងអស់ធ្វើការផ្លាស់ប្តូរឧបករណ៍ស្តាប់ខុសពីកន្លែងដើមឡើយ។

ប្រការ២៥មិនអនុញ្ញាតឱ្យបើកសម្លេងខ្លាំងៗចេញខាងក្រៅឡើយ។

ប្រការ២៦ពេលប្រើប្រាស់ឧបករណ៍រួចរាល់ត្រូវទុកដាក់នៅកន្លែងដើមវិញ។

ប្រការ២៧សម្ភារៈដែលនិស្សិត បុគ្គលិក និងសាស្រ្តាចារ្យយកមកជាមួយខ្លួនដូចជាៈកាបូប សៀវភៅ....ត្រូវយកទុកនៅកន្លែងបានកំណត់។

ប្រការ២៨រាល់ការខូចខាតដោយមិនប្រុងប្រយ័ត្ន និស្សិត បុគ្គលិក និងសាស្រ្តាចារ្យត្រូវទទួលខុសត្រូវ។

ប្រការ២៩ និស្សិត សាស្រ្តាចារ្យ និងបុគ្គលិកទាំងអស់ត្រូវបានអនុញ្ញាតឱ្យចូលអនុវត្តភាសា តាមម៉ោងដូចខាងក្រោមគឺ៖

**ម៉ោងប្រើប្រាស់**

**ពីថ្ងៃច័ន្ទ ដល់ថ្ងៃសុក្រ**

* ពេលព្រឹក ៧:០០ ដល់ ១១:៣០ នាទី
* ពេលរសៀល ១:៣០ ដល់ ៥:០០ នាទី
* ពេលល្ងាច ៥:០០ ដល់ ៨:៣០ នាទី

**សម្រាប់ថ្ងៃសៅរិ៍ និងថ្ងៃអាទិត្យ**

* ពេលព្រឹក ៧:០០ ដល់ ១១:៣០ នាទី
* ពេលរសៀល ១:៣០ ដល់ ៥:០០ នាទី

ជំពូក៦

អវសាន្តគោលការណ៍

ប្រការ៣០រាល់គោលការណ៍ទាំងឡាយដែលមានខ្លឹមសារខុស ឬផ្ទុយពីគោលការណ៍នេះ ត្រូវចាត់ទុកជា និរាករណ៍។

ប្រការ៣១និរាករណ៍គោលការណ៍នេះ លុះត្រាតែមានការអនុម័តជាផ្លូវការ ពីគណៈគ្រប់គ្រងសាកល វិទ្យាល័យលើការកែតម្រូវ ឬបន្ថែមបន្ថយក្នុងជំពូក ឬប្រការមួយចំនួន​ ឬមានគោលការណ៍ថ្មីមកជំនួសទាំងស្រុង។

ជំពូក៧

ការចូលជាធរមាន

ប្រការ៣២គោលការណ៍នេះបានអនុម័តជាផ្លូវការ និងមានប្រសិទ្ធភាពប្រើប្រាស់ចាប់ពីថ្ងៃចុះហត្ថលេខានេះតទៅ។



បណ្ឌិត ទុន ភក្តី

បាត់ដំបង ថ្ងៃទី..............ខែ...............ឆ្នាំ២០...

សាកលវិទ្យាធិការ

ចម្លងជូន

* ក្រុមប្រឹក្សាភិបាល

“ដើម្បីជ្រាបជាព័ត៌មាន”

* គ្រប់ការិយាល័យពាក់ព័ន្ធ

“ដើម្បីអនុវត្ត”

* ឯកសារ កាលប្បវត្តិ